Великобритания променя законите за правата на гражданите на други страни в ЕС Гражданите на страни в ЕС , които идват във Великобритания през преходния период след Брекзит , ще могат да кандидатстват за безсрочно разрешително за престой . Те обаче няма да могат автоматично да доведат и семействата си . Това съобщи днес британското правителство , цитирано от Ройтерс . Миналия месец британският премиер Тереза Мей каза , че хората , идващи във Великобритания през преходния период , ще бъдат третирани различно от онези , дошли преди Брекзит на 29 май 2019 г . и така влезе в сблъсък с позицията по въпроса на Брюксел , припомня Ройтерс , цитирана от БТА . Днес документ на британското правителство , качен в неговия сайт , представя система , която ще даде възможност на гражданите на страните в ЕС , идващи във Великобритания след Брекзит , но преди края на преходния период , да останат толкова дълго , че да кандидатстват за безсрочно разрешително за престой . Но правото на тези хора да доведат и семействата си след преходния период ще се управлява от британското , а не от европейското законодателство . При европейското законодателство семействата получават правото автоматично да дойдат . При британското законодателство режимът ще е по - строг . Правата на европейските граждани , дошли във Великобритания през преходния период , ще бъдат дефинирани в британското законодателство и тълкувани само в британските съдилища , посочи вътрешното министерство . Британски съдии няма да могат да сезират Европейския съд по въпроси , свързани с тълкуването на законодателството за правата на европейските граждани . Овладяването на имиграцията бе ключова причина , поради която британците гласуваха за излизане от ЕС на референдума през 2016 г . след големия приток на мигранти основно от по - бедните източноевропейски страни , отбелязва Ройтерс .